VARDA Tiedote 2018

VARHAISKASVATUKSEN TIETOVARANTO

Hailuodon varhaiskasvatus alkaa siirtämään Hailuodon varhaiskasvatuksen tietoja Vardaan.

Vardaan kerätään varhaiskasvatuksen tietoja vuoden 2019 alusta lähtien. Tietovarannon avulla varhaiskasvatuksesta saadaan jatkossa yhteismitallista, vertailukelpoista ja laadukasta tietoa mm. viranomaisten käyttöön. Varda-tietovarantoa kehitetään yhteistyössä Opetus- ja kulttuuriministeriön sekä teknisen toimittajan kanssa.

Lisäksi esioppilaiden tiedot tallennetaan Koski-palveluun ((884/2017 7 §).

Varhaiskasvatuksen tietovarannosta määrätään varhaiskasvatuslaissa (540/2018), joka astui voimaan 1.9.2018. Vardan ylläpidosta vastaa Opetushallitus.

Huoltajalla on mahdollisuus huollettavan lapsensa tietojen tarkasteluun. Lapsen tietojen katselu järjestetään Opetushallituksen Oma Opintopolku -palvelun kautta.

Tietovarantoon tallennetaan seuraavat tiedot:

1. varhaiskasvatustoimijoista ja toimipaikoista
2. varhaiskasvatuksessa olevista lapsista ja heidän huoltajistaan
3. varhaiskasvatuksen henkilöstöstä

Varhaiskasvatuksen tietovarannon ansiosta eri viranomaisten ei jatkossa tarvitse pitää yllä päällekkäisiä rekistereitä varhaiskasvatuksesta. Tietovarannon tietoja käyttävät mm. seuraavat tahot:

1. Kela, Tilastokeskus, sekä aluehallintovirastot ja opetus- ja kulttuuriministeriö
2. Kunnat
3. Varhaiskasvatuksen tutkimus

Hailuodon tiedot tallennetaan jo olemassa olevien päivähoito-/esiopetushakemusten perusteella sekä päivähoito- esiopetuspäätösten, päätöksen päivähoidon laajuudesta sekä sopimuksista tuntiperusteisesta päivähoidosta perusteella.

Eija Salonpää/päiväkodinjohtaja

Hailuodon varhaiskasvatus